JSST “omikron” shtammiga nisbatan qo‘llanilayotgan choralardan xavotirda

Jahon sog‘liqni saqlash tashkiloti bosh direktori Tedros Gebreyesus koronavirusning yangi “omikron” shtammi sabab haddan ortiq jiddiy cheklovlarni joriy etayotganini ma’lum qildi. Bu haqda Reuters agentligiga tayanib, “Korrespondent.net” xabar berdi.

“Men barcha davlatlar o‘z fuqarolarini biz hali to‘liq tushunmagan variantdan himoya qilishga intilayotganini yaxshi tushunaman”, — deydi Tedros Gebreyesus.
JSST rahbarining aytishicha, uni bir nechta davlatlar “faktlarga asoslanmagan va samarali bo‘lmagan, aksincha, tengsizlikni kuchaytiradigan umumiy, qo‘pol cheklovlarni joriy etayotganidan” xavotirda.
Gebreyesusning so‘zlariga ko‘ra, “omikron”ning jiddiyligi va vaksinalarning samaradorligi borasidagi savollar hamon oldingidek javoblardan ko‘ra ko‘proq.
JSST “omikron” infeksiya tarqalishining yangi xavfini yuzaga keltirishi haqida ogohlantirganiga qaramay, u bilan bog‘liq o‘lim holatlari haqida hozircha ma’lum qilinmagan.
Koronavirusning ko‘p sonli mutatsiyaga ega yangi “omikron” (B.1.1.529) shtammi birinchi marta noyabr oyida Janubiy Afrikada topilgandi. JSST ma’lumotlariga ko‘ra, B.1.1.529 virusi organizmdagi protein tarkibiga ta’sir ko‘rsatishi mumkin. Amaldagi vaksinalar bu kabi o‘zgarishlarga yetarlicha samarador bo‘lmasligi aytilmoqda. Janubiy Afrikadan tashqari, “omikron” allaqachon Gonkong, Avstraliya va bir qator G‘arbiy Yevropa mamlakatlarida ham qayd etilgan. Isroil ushbu shtammning tarqalishini oldini olish maqsadida dunyoda birinch bo‘lib chet el fuqarolari uchun o‘z chegaralarini yopib qo‘ydi.